b'\n_START_ARTICLE_\nGlobalni sporazum o migraciji\n_START_PARAGRAPH_\nGlobalni sporazum o migraciji ili Marake\xc5\xa1ka konvencija skra\xc4\x87eno je ime predlo\xc5\xbeenog ugovora UN-a, punog imena Globalni sporazum za sigurnu i urednu migraciju.\n_START_SECTION_\nPregled\n_START_PARAGRAPH_\nUN je pokrenuo inicijativu djelomi\xc4\x8dno kao odgovor na Europsku migracijsku krizu, zapo\xc4\x8detu 2015. godine. Analize potaknute europskom migracijskom krizom pokazale su da redovnim migracijama koje uvijek postoje na svjetskoj razini, ratom izazvane migracije mogu poslu\xc5\xbeiti kao uzor i primjer da je mogu\xc4\x87e migrirati u dr\xc5\xbeave s vi\xc5\xa1im standardom, tj. ratom izazvane migracije intenziviraju ekonomske migracije._NEWLINE_U rujnu 2016. sve 193 \xc4\x8dlanice UN-a donijele su neobvezuju\xc4\x87u deklaraciju o migrantima, predsjednica Hrvatske tada je izjavila: "Hrvatska je na pomo\xc4\x87 izbjeglicama potro\xc5\xa1ila 20 milijuna eura. "._NEWLINE_U prosincu 2017. SAD su se prve povukle iz UN-ove inicijative, tuma\xc4\x8de\xc4\x87i kako je UN-ova inicijativa "nekompatibilna sa suvereno\xc5\xa1\xc4\x87u SAD-a"._NEWLINE_Kako se pribli\xc5\xbeava konferencija u Maroku, zakazana za 10. i 11. prosinca 2018, na kojoj bi nazo\xc4\x8dne \xc4\x8dlanice UN-a trebale prihvatiti sporazum, i druge dr\xc5\xbeave pronalaze sve brojnije zamjerke predlo\xc5\xbeenom sporazumu te se povla\xc4\x8de: Ma\xc4\x91arska u srpnju 2018, Austrija u listopadu 2018._NEWLINE_Suverenisti\xc4\x8dko odbacivanje UN-ova sporazuma najavila je i predsjednica RH 31. listopada 2018.: "Budite sigurni da ne\xc4\x87u potpisati \xe2\x80\x98Marake\xc5\xa1ki sporazum\xe2\x80\x99"._NEWLINE_U Splitu su gra\xc4\x91ani i inicijativa Hrvatski bedem odr\xc5\xbeali prosvjed "Stop Marake\xc5\xa1kom sporazumu" 9. prosinca 2018. Na povorci od HNK do Rive u prosvjedovali su protiv potpisivanja Marake\xc5\xa1kog sporazuma i svih posljedica \xc5\xa1to on donosi._NEWLINE_Sporazum je podr\xc5\xbealo manje zemalja u Marake\xc5\xa1u, 10. prosinca 2018. nego \xc5\xa1to je po\xc4\x8delo rad na njemu. Najmanje \xc5\xa1est zemalja \xc4\x8dlanica Europske unije, uglavnom biv\xc5\xa1ih komunisti\xc4\x8dkih zemalja isto\xc4\x8dne Europe, odbacilo je pakt, uz \xc4\x8cile, SAD i Australiju. Nije bilo slu\xc5\xbebenog glasovanja. "Pariz gori, London je u krizi, a Marake\xc5\xa1ki globalni sporazum o migracijama mrtav je i prije nego \xc5\xa1to je uop\xc4\x87e potpisan", poru\xc4\x8dio je Steve Bannon, biv\xc5\xa1i glavni strateg Bijele ku\xc4\x87e._NEWLINE_Protivnici Globalnog sporazuma o migracijama kao najve\xc4\x87e zamjerke navode "zadiranje u suverenitet dr\xc5\xbeava, izjedna\xc4\x8davanje legalnih i ilegalnih migracija te strahuju od nekontroliranog priljeva migranata", dok zagovornici pozivaju na "potrebu zajedni\xc4\x8dkog upravljanja migracijama i bolju za\xc5\xa1titu ljudskih prava"._NEWLINE_ \xe2\x80\x9eOvaj Globalni sporazum izra\xc5\xbeava na\xc5\xa1u kolektivnu predanost pobolj\xc5\xa1anju suradnje oko me\xc4\x91unarodnih migracija. Migracija je dio ljudskog iskustva kroz povijest, a mi prepoznajemo da je izvor blagostanja, inovacije i odr\xc5\xbeivog razvoja u na\xc5\xa1em globaliziranom svijetu, i da se ti pozitivni u\xc4\x8dinci mogu optimizirati pobolj\xc5\xa1anjem upravljanja migracijom.\xe2\x80\x9d_NEWLINE_ \xe2\x80\x9eOn nastoji stvoriti pogoduju\xc4\x87e uvjete koji omogu\xc4\x87avaju svim migrantima da oboga\xc4\x87uju na\xc5\xa1a dru\xc5\xa1tva svojim ljudskim, ekonomskim i socijalnim sposobnostima.\xe2\x80\x9d_NEWLINE_Taj dokument ne treba ratifikaciju u dr\xc5\xbeavama koje su na njemu radile, \xc5\xa1to zna\xc4\x8di da ne\xc4\x87e pro\xc4\x87i saborsku proceduru koja podrazumijeva raspravu, njegovo usvajanje, a potom i potpis predsjednice.'